ID-DEĊIŻJONI TAL-KUMMISSJONI
tal-31 ta' Marzu 2005
li temenda d-Deċiżjoni 97/467/KE dwar l-inklużjoni ta' stabbiliment wieħed fil-Kroazja fil-listi proviżorji ta' stabbilimenti f' pajjiżi terzi li minnhom l-Istati Membri huma awtorizzati li jimportaw laħam ta' l-għasafar li ma jtirux
(innotifikata taħt in-numru tad-dokument C(2005) 985)
(Test b'relevanza għaż-ŻEE)
(2005/302/KE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Deċiżjoni tal-Kunsill 95/408/KE tat-22 ta' Ġunju 1995 dwar il-kundizzjonijiet għat-tfassil, għal perjodu interim, ta' listi proviżorji ta' stabbilimenti f' pajjiżi terzi li minnhom l-Istati Membri huma awtorizzati li jimportaw ċerti prodotti li joriġinaw mill-annimali, prodotti tas-sajd jew molluski bivalvi ħajjin (1), u b'mod partikolari l-Artikolu 2(4) tagħha,
Billi:
(1)
Id-Deċiżjoni tal-Kummissjoni 97/467/KE tas-7 ta' Lulju 1997 li tfassal listi proviżorji ta' stabbilimenti f' pajjiżi terzi li minnhom l-Istati Membri jawtorizzaw l-importazzjoni tal-laħam tal-fenek u laħam ta' annimali tal-priża mrobbija (2) tistipula listi proviżorji ta' stabbilimenti f'pajjiżi terzi li minnhom l-Istati Membri huma awtorizzati li jimportaw laħam ta' l-annimali tal-priża mrobbija, laħam tal-fenek u laħam ta' l-għasafar li ma jtirux.
(2)
Il-Kroazja tat l-isem ta' stabbiliment li jipproduċi laħam ta' l-għasafar li ma jtirux li l-awtoritajiet responsabbli iċċertifikaw li l-istabbiliment huwa konformi mar-regoli tal-Komunità.
(3)
B'dan il-mod, dak l-istabbiliment għandu jkun inkluż fil-listi stabbiliti fid-Deċiżjoni 97/467/KE.
(4)
Minħabba li għadhom ma sarux spezzjonijiet fuq il-post ta' l-istabbiliment ikkonċernat, l-importazzjonijiet minnu m'għandhomx ikunu eleġibbli għal kontrolli fiżiċi mnaqqsa skond id-Direttiva tal-Kunsill 97/78/KE tat-18 ta' Diċembru 1997 li tistabbilixxi l-prinċipji li jirregolaw l-organizazzjoni ta' l-ispezzjonijiet veterinarji fuq prodotti li jidħlu fil-Komunità minn pajjiżi terzi. (3)
(5)
Id-Deċiżjoni 97/467/KE għandha għalhekk tkun emendata b'dan il-mod.
(6)
Il-miżuri li hemm f'din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
ADOTTAT DIN ID-DEĊIŻJONI:
Artikolu 1
L-Anness II tad-Deċiżjoni 97/467/KE huwa emendata skond l-Anness ta' din id-Deċiżjoni.
Artikolu 2
Din id-Deċiżjoni għandha tapplika minn 21 ta' April 2005 [Daħħal 7 ijiem wara l-pubblikazzjoni tagħha fil-Ġurnal Uffiċjali].
Artikolu 3
Din id-Deċiżjoni hija indirizzata lill-Istati Membri.
Magħmula fi Brussell,fil-31 ta' Marzu 2005